Razumevanje odvisnosti od seksa

Kako prepoznati in se lotiti zasvojenosti s seksom? V tem primeru je pomembno najprej razumeti znake in simptome te bolezni.

Nekdo, ki živi z osebo, ki je odvisna od spolnosti, to stanje težko prepozna, prav tako ne ve, kako se s takšno situacijo spopasti. Morda se bo kdo nasmehnil in odmahnil z roko, češ, se pa ja vidi, ko je nekdo pretirano potreben. Zlahka neko žensko označimo za nimfomanko, ki pa to morda ni. Morda je nekomu malce bolj všeč erotika in vse okoli nje, povsem nekaj drugega pa je biti zasvojen s spolnostjo.

Potem je tu še izraz hiperseksualnost. Ni namreč jasno, kdaj nastopi tista meja, ko lahko rečemo, da je količina seksa za določeno osebo preko meja, zato težko na prvo žogo nekoga obsodimo za odvisnika od spolnosti. In da, tudi moški so lahko odvisni od spolnosti, imenujejo se satiri. Je pa res, da se v tem primeru na to gleda, kot na nekaj normalnega, v smislu, da so moški itak vedno potrebni. Vendarle pa temu ni povsem tako.

Kaj je odvisnost od seksa?

Zasvojenost s spolnostjo je krovni izraz, ki se uporablja za vsako kompulzivno vedenje, povezano s spolnimi aktivnostmi. To lahko vključuje vse od masturbacije in uporabe pornografije do sodelovanja z več spolnimi partnerji ali posebnih fetišev, kot so BDSM, žgečkanje ali nošenje posebnih oblačil med seksom. Neredko se zgodi, da so ljudje z odvisnostjo od seksa zasvojeni tudi z orgazmi ali pa jih, na drugi strani, niti sploh ne doživljajo.

Prepoznavanje znakov odvisnosti od seksa

Celo partner, ki živi z odvisnikom od seksa, težko prepozna simptome te odvisnosti. Nekateri od pogostih znakov so: prekomerno preživljanje časa ob spolnih dejavnostih ali razmišljanju o njih; občutek, da nimamo nadzora nad spolnim vedenjem; nadaljnje ukvarjanje s tveganim spolnim vedenjem, kljub morebitnim posledicam; težave pri vzpostavljanju odnosov zunaj konteksta spolnosti; občutek sramu ali krivde zaradi lastnih spolnih želja ali vedenja.

Tudi moški niso ves čas potrebni

Ena izmed “ponarodelih” je vsekakor tista o moških in njihovo neprestano željo po seksu. Morda je res slišati in videti tako, a največkrat gre zgolj za preveliko erotično fantazijo, v resnici pa spolnih odnosov takšen moški nima veliko, kaj šele pretirano veliko. Tako na primer moški, ki sicer velja za potrebnega, naleti na žensko, ki je zares odvisna od seksa in kaj kmalu ugotovi, da ne more zadostiti njenim apetitom.

Neprestano rinjenje roke v hlače in namigovanje na aktivnosti v postelji ga utrudi do te mere, da se prične partnerki, in spolnemu odnosu z njo, izogibati. Je pa odvisnost po drugi strani lahko izražena tudi skozi nenehno masturbacijo in gledanje pornografskih vsebin na spletu ali televiziji. Odvisnost se ne meri zgolj skozi število dejanskih spolnih odnosov.

Kaj je hiperseksualnost?

Kompulzivno spolno vedenje ali hiperseksualnost je stanje, pri katerem ljudje doživljajo povečano in pogosto neobvladljivo potrebo po spolnih dejavnostih. Običajno vključuje pretirano masturbacijo, cyberseks, več partnerjev, intenzivno uporabo pornografije in včasih celo plačevanje za spolne storitve. Kadar postane to vedenje težko obvladljivo, moteče ali škodljivo za vsakdanje življenje (kariero, odnose, zdravje itd.), se šteje za kompulzivno spolno vedenje in je lahko resničen problem.

Vzroki za hiperseksualnost

Natančni vzroki hiperseksualnosti še vedno niso jasni, vendar so raziskave pokazale, da jo lahko povzročijo različni dejavniki, kot so motnje duševnega zdravja, na primer depresija ali anksioznost, telesne bolezni, na primer Parkinsonova bolezen, hormonsko neravnovesje, zloraba opiatov in drog, pomanjkanje spanja in osebnostne lastnosti, na primer impulzivnost ali tvegano vedenje. Poleg tega lahko travmatične izkušnje v otroštvu privedejo do kompulzivnega spolnega vedenja v odrasli dobi.

Tveganja, povezana s hiperseksualnostjo

Hiperseksualnost je povezana s številnimi tveganji, vključno s tveganimi spolnimi praksami (kot so nezaščiteni spolni odnosi), pravnimi in finančnimi težavami (poraba preveč denarja za pornografsko gradivo, prostitutke itd.). Poleg tega ima lahko kompulzivno spolno vedenje resne posledice za odnose s partnerji, družinskimi člani in prijatelji. Povzroči lahko občutke krivde in sramu, kar lahko osebo še bolj potisne v izolacijo.

Zdravljenje kompulzivnega spolnega vedenja

Če oseba meni, da ima težave s hiperseksualnostjo, je pomembno, da poišče strokovno pomoč pri nekom, ki to stanje prepozna in razume. Na voljo je več terapij, ki lahko pomagajo zmanjšati simptome, povezane s kompulzivnim spolnim vedenjem. Te vključujejo kognitivno vedenjsko terapijo (CBT), psihoterapijo in psiho farmakologijo.